**Zapisnik 1. redne seje sveta staršev z dne 10.10.2018 ob 17.00 uri v učilnici zgodovine**

Prisotni: po listi prisotnosti, ki je arhiviran v spisu

*Dnevni red seje:*

1. *Poročilo o realizaciji LDN za šolsko leto 2017/18*
2. *Letni delovni načrt za leto 2018/2019*
3. *Predstavitev Šolskih pravil 2018/2019*
4. *Predstavitev kandidata za ravnatelja*
5. *Razno*

Po ugotovitvi sklepčnosti je bil soglasno sprejet sklep o zamenjavi 4. in 5. točke dnevnega reda.

***AD1:***

Ravnatelj je poročal o realizaciji LDN za lansko šolsko leto. Osnovni cilj GŠ je da ima šola dobre dijake. Ravnatelj je člane sveta staršev seznanil o povprečnih ocenah po oddelkih. Skupni uspeh za šolsko leto 2017/2018 je 96,3% uspešnost.

Maturo je v spomladanskem roku opravljalo 115 dijakov. Uspešnih jo je bilo 113 dijakov. Povprečno število doseženih točk je bilo 18,4 (lansko leto 19,2). Po jesenskem roku mature je uspeh 99,2%.

V šolskem letu 2017/2018 je bil 12,4% odsotnost od pouka kar predstavlja 139 ur (lani 138,8 in predlani 147,1 ur). V splošnih oddelkih 10,2% (114,4 ur) in v športnih oddelkih 18,1% ali 203 ure. Znova se izkazuje visoka korelacija med obiskom pouka in učnim uspehom.

Pouk v športnih razredih je na osnovi lanske prioritete sestavljen modularno na način:

2. letnik: pouk glasbe in sociologije se organizira tako, da dijaki poslušajo eno ocenjevalno obdobje en predmet, drugo ocenjevalno obdobje pa drugi.

3. letnik: pouk fizike in biologije se organizira tako, da dijaki poslušajo eno ocenjevalno obdobje en predmet, drugo ocenjevalno obdobje pa drugi.

4. letnik: pouk filozofije se organizira tako, da bo zaključek pouka do konca marca.

Šola se je v letu 2018/2018 prijavila na razpis Olimpijskega komiteja Slovenije za pridobitev certifikata športniku prijazna šola. Prvo stopnjo certifikata je šola pridobila, druga faza certificiranja bo izvedena v januarju 2019. Šola pričakuje uspešnost in pridobitev certifikata.

V šolskem letu 2016/2017 so bili pripravljeni projekti za rekonstrukcijo in dozidavo prizidka. Zaradi visokega finančnega zalogaja načrt ni bil rentabilen. Predlog novega projekta je izgradnja osnovnošolske telovadnice na prostoru ob šolskem igrišču poleg pokopališča. Za celostno urbanistično rešitev (novogradnja gimnazije in telovadnice osnovne šole) bo najverjetneje razpisan natečaj.

***AD2:***

V 1. Letnik se je letošnje šolsko leto vpisalo 152 dijakov (lansko šolsko leto pa 167). Šola ima uravnotežen vpis, šolo obiskuje 276 fantov in 273 deklet. Gimnazija Šentvid izvaja gimnazijski program v 23 oddelkih. V prvi in drugi letnik je vpisanih 6 razredov, v tretjem letniku je 5 razredov in v četrtem letniku 6 razredov. Vsak izmed letnikov ima po 2 športna oddelka.

V letu 2018/2019 bodo izvedene tematske konference z naslednjimi naslovi: Učitelj, strog ali prijazen?, Razmejevanje odgovornosti, Ali je moj razred organiziran? in Povezanost oddelka in šole.

Glavni poudarek glede klime na šoli je nadgrajevanje in nadaljevanje prizadevanj za dobro komunikacijo. Še bolj je potrebno ozavestiti pomen bontona in dobre šolske klime. Tudi ta pripomore boljšemu učnemu uspehu.

2. februarja 2019 bo na šoli dan brez mobilnih naprav.

Podjetnost dijakov – šola si prizadeva preko seminarskih, raziskovalnih nalog in podjetniškega krožka dijake pripraviti na pomen podjetništva v življenju. Projekt Podjetnosti, ki ga vodi Zavod RS za šolstvo traja do 2022.

Tudi v LDN 2018/2019 ostaja projekt Gradnje nove stavbe Gimnazije Šentvid.

***AD3:***

V začetku šolskega leta 2018/19 sta bila sprejeta nova šolska pravilnika v zvezi s šolskim redom in ocenjevanjem. Nanašajo se predvsem na vzgojne ukrepe in opravičevanje odsotnosti ob dopolnjenem 18. letu starosti. Objavljena so na spletni strani šole.

*Sklep 1: svet staršev je po predstavitvi soglasno potrdil nova šolska pravila*

***AD5:***

Pod točko razno je bilo izpostavljeno vprašanje zakaj se dijakom, ki so bili uspešni na jesenskem roku mature ne podeli maturitetnih spričeval v istem času kot tistim, ki so bili uspešni spomladi (gre za nekajdnevno razliko). Ravnatelj je pojasnil, da gre za organizacijski problem in da je za te manj številčne dijake prav tako lepo poskrbljeno. Vsi prejmejo spričevala s kapami in letopisom vendar v šolski knjižnici. Letos sta prišla le 2 dijaka.

***AD4:***

Sledila je predstavitev kandidata za mesto ravnatelja Gimnazije Šentvid. Mnenje je bilo poslano na svet šole.

Seja je bila končana ob 18.45 uri.

Zapisala Tina Roš